Şükriyyəm üçün
Bir gülsən, dərmişəm gənclik bağından, 
Bir gülü, çiçəyi dərmərəm sənsiz.
Kam aldın ömrümün oğlan çağından, 
Bir bağa, bağçaya girmərəm sənsiz.

Söylə yadındamı Çakva, Batumi? 
Ovladın könlümü, çaldın ruhumu! 
Kamana dönmüşdü qəlbimin simi, 
Hurini, mələyi görmərəm sənsiz!

Nə çoxdur dünyada qənirsiz pəri, 
Gözümə görünməz daha heç biri!
O qızıl saçları, ipək telləri 
Əl atıb birini hörmərem sənsiz.

Məndən xoşbəxt varmı dünyada, deyin?! 
Ey telli yavrusu Süleyman bəyin!
Bəxtim tərlan imiş: yeyindən yeyin!
Heç kəsə bu bəxti vermərəm sənsiz!

Səninlə gəzərəm eldən-elə mən, 
Bataram, çıxaram seldən-selə mən.
Düşsəm də ağıza, dildən-dile mən, 
Yaşaya bilmərəm bir kəram sənsiz!

Sonatək göllerdə üzsən də mənsiz,
Quş olub göylərdə süzsən də mənsiz, 
Sən Əsli qalsan da, dözsən də mənsiz, 
Alışxb yanaram mən Keram sənsiz!

Şükriyyə taleyim, şükür xudaya! 
Gördüyüm doğrumu, yoxsa pək röya?! 
Dolub ürayimə bu dadlı xülya,
Şirin günlərimi sürməram sənsiz!

Əvət, bu sevdanın səfası çoxdur, 
Sevdasız həyatın mənası yoxdur! 
Gözlərin yıldızdır, kipriyin oxdur,
Ürək qubar olar - can verəm sənsiz...

Şerimin özüsən, sözü - ahəngi!
Üzündə bərq vurur güllərin rəngi! 
Xəyalın, cəmalın gözəl çələngi!
İlham yetim qalar, ağıl kəm sənsiz!
1917-ci ilin şeirləri